Rugby: Duane se drie help Ulster wenDuane Vermeulen in aksie vir Ulster (Desember 2021) Foto: Twitter. Springbok-staatmaker Duane Vermeulen het ŉ drie gedruk om Ulster te help om hul Kampioenebeker-wedstryd teen die Franse span, Clermont Auvergne, 34-31 te wen. Nog ŉ Suid-Afrikaner, die 23-jarige Jacobus van Tonder, het ook vir die verloorspan ŉ drie gaan druk in hul terugvegpoging. Ulster het in die tweede helfte 34-12 voorgeloop, voordat die Franse span vlam gevat het. Drie drieë deur Van Tonder, Alivereti Raka and Judicael Cancoriet het die tuisskare die skrik op die lyf gejaag. In nog ŉ Kampioenebeker-wedstryd het die Bristol Bears vir Scarlets behoorlik getrap. Bristol het ses drieë gedruk en ŉ strafdrie ook gekry in hulle oorwinning van 52-21. Dit was nie ŉ goeie naweek vir Oli Kebble se span, die Glasgow Warriors nie. Hulle het 30-38 verloor teen Stade Rochelais en moet nou op ander uitslae staatmaak om vir die ronde van 16 te kwalifiseer. Die oud-Cheetah-speler Raymond Rhule het een van die Franse span se drieë gedruk. Die Suid-Afrikaanse stut, Johannes Jonker, se span Bath sal hulle wedstryd teen Leinster gou wil vergeet. Vleuel Jimmy O’Brien het vier van Leinster se tien drieë gedruk. Die eindtelling was 64-7.